CELEX: 62016TB0481
Language: el
Date: 2017-05-17 00:00:00
Title: Υπόθεση T-481/16 RENV: Διάταξη του Γενικού Δικαστηρίου της 17ης Μαΐου 2017 — Cuallado Martorell κατά Επιτροπής (Υπαλληλική υπόθεση — Πρόσληψη — Γενικός διαγωνισμός — Αποκλεισμός από την προφορική δοκιμασία — Βαθμολόγηση της γραπτής δοκιμασίας — Απόφαση περί μη εγγραφής του ονόματος της προσφεύγουσας στον πίνακα επιτυχόντων — Δυνατότητα της εξεταστικής επιτροπής να αναθέσει τη διόρθωση των γραπτών δοκιμασιών σε ένα από τα μέλη της — Προσφυγή εν μέρει προδήλως απαράδεκτη και εν μέρει προδήλως νόμω αβάσιμη)

17.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 231/25
            
         Διάταξη του Γενικού Δικαστηρίου της 17ης Μαΐου 2017 — Cuallado Martorell κατά Επιτροπής
   (Υπόθεση T-481/16 RENV) (1)
   
   ((Υπαλληλική υπόθεση - Πρόσληψη - Γενικός διαγωνισμός - Αποκλεισμός από την προφορική δοκιμασία - Βαθμολόγηση της γραπτής δοκιμασίας - Απόφαση περί μη εγγραφής του ονόματος της προσφεύγουσας στον πίνακα επιτυχόντων - Δυνατότητα της εξεταστικής επιτροπής να αναθέσει τη διόρθωση των γραπτών δοκιμασιών σε ένα από τα μέλη της - Προσφυγή εν μέρει προδήλως απαράδεκτη και εν μέρει προδήλως νόμω αβάσιμη))
   (2017/C 231/31)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Eva Cuallado Martorell (Βαλένθια, Ισπανία) (εκπρόσωπος: C. M. Pinto Cañón, δικηγόρος)
   
      Καθής: Ευρωπαϊκή Επιτροπή (εκπρόσωποι: J. Baquero Cruz και G. Gattinara)
   
      Αντικείμενο
   
   Αίτημα βάσει του άρθρου 270 ΣΛΕΕ περί ακυρώσεως της αποφάσεως της εξεταστικής επιτροπής του διαγωνισμού EPSO/AD/130/08, τον οποίο διοργάνωσε η Ευρωπαϊκή Υπηρεσία Επιλογής Προσωπικού (EPSO), να μην επιτρέψει συμμετοχή της προσφεύγουσας στην προφορική δοκιμασία και να μην την εγγράψει στον πίνακα επιτυχόντων.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την προσφυγή ως προδήλως απαράδεκτη καθόσον βάλλει κατά της από 14 Σεπτεμβρίου 2009 αποφάσεως της EPSO, κατά το μέτρο που αφορά το ζήτημα της δυνατότητας της προσφεύγουσας να μετάσχει στην εν λόγω προφορική δοκιμασία.
            
         
               2)
            
            
               Απορρίπτει την προσφυγή ως προδήλως νόμω αβάσιμη καθόσον βάλλει κατά της από 23 Ιουλίου 2009 αποφάσεως της EPSO η οποία διατηρεί τον συνεπαγόμενο αποκλεισμό βαθμό 18/40 στην τελευταία γραπτή δοκιμασία c) και δεν επιτρέπει συμμετοχή της E. Cuallado Martorell στην προφορική δοκιμασία του διαγωνισμού.
            
         
               3)
            
            
               Η E. Cuallado Martorell και η Ευρωπαϊκή Επιτροπή θα φέρουν έκαστη τα δικά της δικαστικά έξοδα όσον αφορά τη διαδικασία αναιρέσεως ενώπιον του Γενικού Δικαστηρίου.
            
         
               4)
            
            
               Καταδικάζει την E. Cuallado Martorell στα δικαστικά έξοδα της διαδικασίας αναπομπής ενώπιον του Δικαστηρίου Δημόσιας Διοίκησης και ενώπιον του Γενικού Δικαστηρίου.
            
         
      (1)  ΕΕ C 148 της 5.6.2010 (υπόθεση η οποία αρχικώς πρωτοκολλήθηκε ενώπιον του Δικαστηρίου Δημόσιας Διοίκησης της Ευρωπαϊκής Ένωσης με αριθμό F-96/09, εν συνεχεία αναπέμφθηκε ενώπιον του Δικαστηρίου Δημόσιας Διοίκησης, κατόπιν ασκήσεως αναιρέσεως, με αριθμό F-96/09 RENV και μεταφέρθηκε ενώπιον του Γενικού Δικαστηρίου της Ευρωπαϊκής Ένωσης στις 1.9.2016).